[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000012", "text": "Cysylltu a\u0302 ni mewn digwyddiad."}, {"text_idx": "#000018", "text": "Mae Tachwedd 1af yn nodi dechrau Mis Ysgrifennu Nofel Cenedlaethol neu\u2019r NaNoWriMo fel y\u2019i gelwir yn y gymuned ysgrifennu. Y syniad yw eich bod yn ysgrifennu 50,000 o eiriau ym mis Tachwedd tuag at eich nofel. Efallai mai\u2019r nofel gyfan yw\u2019r 50,000 neu fe all gyfrif tuag at eich cyfanswm geiriau terfynol."}, {"text_idx": "#000019", "text": "Gall y syniad o ysgrifennu 50,000 o eiriau mewn mis ymddangos yn llethol neu du hwnt i\u2019ch cyrraedd, yn enwedig os mai dyma'r tro cyntaf ichi ysgrifennu nofel, ond pob blwyddyn mae miloedd o awduron yn cyflawni\u2019r nod yma, ac yn sicr mi fedrwch chi hefyd."}, {"text_idx": "#000020", "text": "Dyma 5 awgrym defnyddiol ar goncro NaNoWriMo ac ysgrifennu drafft cyntaf eich nofel yn llwyddiannus mewn 30 diwrnod."}, {"text_idx": "#000021", "text": "1. Gosodwch nod cyfanswm geiriau dyddiol"}, {"text_idx": "#000022", "text": "I gyrraedd y targed o 50,000 yn llwyddiannus, mae angen ichi ysgrifennu 1667 o eiriau'r dydd. Mae hyn yn hollol bosib, ac nid mor anodd ag y tybiwch."}, {"text_idx": "#000023", "text": "Nodwch amser penodol yn eich calendr ar gyfer ysgrifennu. Efallai y bydd angen ichi godi awr yn gynt i wneud hyn, os oes gennych chi amserlen Prifysgol lawn neu blant. Rydw i\u2019n ysgrifennu\u2019n well gyda\u2019r nos, felly\u2019n amserlennu cyfnod rhwng 9-10pm unwaith bod y plant yn cysgu."}, {"text_idx": "#000024", "text": "3. Cadwch eich hun yn atebol"}, {"text_idx": "#000025", "text": "I mi, roedd ymuno a\u0302 chymuned NaNoWriMo yn ffordd o sicrhau fy mod i\u2019n parhau i gael fy ysgogi a chadw at y nod. Ar y wefan, mae modd olrhain eich cynnydd a chynnydd ysgrifenwyr eraill, ac mae yna fforymau cefnogi am gyngor ac anogaeth. Mae\u2019n ffordd wych o wneud ffrindiau ysgrifennu newydd."}, {"text_idx": "#000026", "text": "Bydd golygu yn eich arafu. Cofiwch mai dim ond mis sydd gennych chi i gyrraedd 50,000 o eiriau, felly bydd golygu wrth ichi fynd yn eich blaen yn cymryd llawer o amser y gellid ei ddefnyddio tuag at gyrraedd eich nod. Bydd digon o amser i olygu unwaith i fis Tachwedd ddirwyn i ben. Cofiwch mai drafft cyntaf fydd hwn nid y cynnyrch gorffenedig."}, {"text_idx": "#000027", "text": "Os ydych chi\u2019n taro\u2019ch cyfanswm geiriau dyddiol, yna beth am wobrwyo eich hun. Mi fydda i\u2019n bwyta siocled drud neu\u2019n gwylio pennod o beth bynnag yw\u2019r obsesiwn Netflix ar y pryd. Os ydw i\u2019n ysgrifennu bob dydd am wythnos, mi fydda i\u2019n prynu llyfr neu\u2019n llogi ffilm. Peidiwch a\u0302 bod yn rhy galed arnoch chi eich hun os ydych chi\u2019n methu dyddiau. Mae bywyd yn digwydd, ac mi fedrwch chi ddal i fyny mewn sesiynau ysgrifennu eraill."}, {"text_idx": "#000028", "text": "Mae modd dweud yr un peth ar ddiwedd mis Tachwedd, os ydych chi\u2019n brin o\u2019r 50,000 gair. Cadwch mewn cof eich bod wedi gwneud cynnydd gyda\u2019ch llyfr a dyna\u2019r unig beth sydd o bwys."}, {"text_idx": "#000029", "text": "Oes gennych chi ddiddordeb mewn dysgu mwy am Ysgrifennu Creadigol? Dysgwch fwy am ein cwrs gradd."}]